Kurisu (Hiiumaa)

Kurisu on Hiiumaal Hiiumaa vallas Laukalt 2–2,5 km idas asuv küla. Enne Eesti omavalitsuste haldusreformi 2017. aastal kuulus küla Hiiu valda ja kuni 2013. aastani Kõrgessaare valda.

Kurisu piirneb põhjas Heigi, loodes Otste, läänes Lauka, edelas Isabella ja idas Metsaküla külaga.

Nimi
Kohanime on mainitud alates 16. sajandist: 1564 Kwrwese Bencht, 1565 Bengtt Kwrisw, 1576 Kurris Andreiß, 1583 Curiaß Andreß, 1636 Kuriuße, 1666 Kurjuße Matz, 1688 Kurißby ja Kuriso Hanso Peter, 1693 Kurrisu Petri Jürgen, 1727 Kurrisso Jüri ja 1798 Kurriso. 

Paul Ariste ja Leo Tiigi arvates sai küla karstilehtri (kurisu) järgi. Lauri Kettuse hinnangul pärineb külanimi sõnast kuri, mis ilmselt pole otsene lähtekoht, aga rahvaetümoloogia seisukohalt on 1564., 1636. ja 1666. aasta üleskirjutused sellega võrreldavad

Loodus
Küla põhjaosa hõlmab Pihla-Kurisu hoiuala. Külas asub Kurisu neeluauk. Küla läbivad Kurisu oja ja Rima oja.

Elanike arv

 Elanike arv  Aasta48  195939  197051  197948  198925  200023  201135 201928 2021

Talud
Kurisu ajaloolised talud 1917 Kõrgessaare valla elanike nimekiri; Rahvusarhiiv RA,era.4313.1.608; 1917

 Talu number  Talu nimi  Suguvõsa 1  Adu  Tartu 2  Hantsu Põld 3  Kangru  Kangur 4  Köögi  Reimer 5  Lagandi I  Kaasiku, Sülla 6  Lagandi-Antsu  Klee 7  Leppiku  Sihver, Nigul 8  Matsejaago  Freiberg, Kappel 9  Maunuse  Reimer 10  Murunidi  Leo 11  Põllumaselja  Tartu 12  Põllumetsa I  Sihver 13  Põllumetsa II  Sihver 14  Selja  Köster 15  Seppa  Sedrik 16  Sihvri  Treialt 17  Sülla  Sülla 18  Tammepau  Reimer
Lisaks on selle külaga seotud veel järgmised perekonnanimed:

 Freiberg
 Kruus
 Klee
 Köster
 Küttim
 Keemu
 Kaibald
 Kangur
 Leo
 Põld
 Paljasmaa
 Reimal
 Reimer
 Ranniku
 Sinilaid
 Sihver
 Sülla
 Sedrik
 Treialt
 Tartu
 Tall 

Ajalugu
17. sajandil moodustati talumaadele ratsuri eluasemeks Kurrisso väikemõis, oli hiljem rendil ühe mõisavalitseja käes (Gelegenheit) ning 1779/1780 jaotati taludeksLeo Tiik, Kohanimesid Hiiumaalt. Emmaste, Keel ja Kirjandus nr 10, 1970, lk 608. Küla kuulus ajalooliselt Lauka mõisa alla. 1725–1726 Läänemaa adramaarevisjonis oli külas 11 talu.

Kultuur
Külas asus varem kõrts. Külas on üles kasvanud Kidastes sündinud muusik Johannes Kappel (Margus Kappeli isa).

Viited

Kategooria:Reigi kihelkond
Kategooria:Hiiumaa valla külad